Þessi verk eru öll til í íslenskri þýðingu Helga Hálfdanarsonar að undanskildu verkinu Meyjar í nauðum eftir Evripídes sem er enn óþýtt . Ítarlegur inngangur er í útgáfum Menningarsjóðs að þýðingum Jóns og þar má finna ýmsan fróðleik jafnt um einstök verk sem harmleikina almennt . Frekari fróðleik um gríska leikritun má finna í ýmsum ritum , allt frá alfræðiritum um klassíska menningu fornaldar til yfirlitsrita um sögu grískra bókmennta og fræðirita um gríska harmleiki . Í heimildaskránni hér að neðan eru talin upp nokkur rit sem gott er að leita í áður en lengra er haldið .